เรื่องร้องเรียน: รบกวนหน่วยงานที่เกี่ยวข้อง ช่วยสำรวจที่ดิน   ที่เจ้าของที่ดินปล่อยปละละเลย ให้มีสิ่งปฏิกูล หรือมูลฝอย ต้นไม้ หรือธัญพืช ที่ขึ้นเองในที่ดินของตน  มีสภาพรกรุงรังจนมีสภาพที่ประชาชนเห็นได้จากที่สาธารณะ  ไม่แน่ใจว่าที่ดินที่ปล่อยรกร้างในซอยนี้ได้ชำระภาษีที่ดินหรือไม่ รบกวนช่วยตรวจสอบและแก้ไขปัญหา    ให้เป็นไปตาม พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 ทีค่ะ
การดำเนินการของเจ้าหน้าที่: สำนักงานเขตบางนา ได้มอบหมายฝ่ายเทศกิจจัดเจ้าหน้าที่ตรวจสอบกรณีที่ประชาชนร้องเรียนผ่านช่องทาง Application Traffy Fondue ขอเรียนให้ทราบว่าฝ่ายเทศกิจจัดเจ้าหน้าที่ตรวจสอบพบบริเวณดังกล่าวอยู่ในซฮยลาซาล 52 ซึ่งเป็นซอยเอกชน ในการดำเนินการเพื่อแก้ไขปัญหาดังกล่าวได้ประสานฝ่ายรายได้ตรวจสอบหาเจ้าของที่ดินแปลงดังกล่าวเพื่อขอความร่วมมือเจ้าของที่ดินจัดเก็บวัชพืชและเศษวัสดุให้เรียบร้อยต่อไป ขอขอบคุณผู้แจ้งที่ได้นำเสนอข้อมูลมาทางสำนักเขตบางนา
ความเห็นของผู้แจ้ง: ขอบคุณค่ะที่เข้ามาตรวจสอบ พื้นที่รกร้างที่เจ้าของที่ดิน ปล่อยปละละเลยไม่ดูแลที่ดินของตนเอง    และขอบคูณทางฝ่ายจัดเก็บรายได้ที่ช่วยประสานงานแจ้งขอความร่วมมือไปยังเจ้าของที่ดินให้ดำเนินการจัดเก็บวัชพืช  และล้อมที่ดินไม่ให้เป็นจุดสะสม ทิ้งขยะมูลฝอยค่ะ
พื้นที่: แขวงบางนาใต้ เขตบางนา กรุงเทพมหานคร